
Κοζάνη, 4-2-2013

ΔΕΛΤΙΟ ΤΥΠΟΥ

Περιφερειάρχης Δυτικής Μακεδονίας Γιώργος Δακής:
Σημαντικά τα οφέλη από τη νέα προκήρυξη του ΕΣΠΑ για την ενίσχυση των ΜΜΕ.

Στην διάρκεια συνέντευξης τύπου, που παραχώρησε τη Δευτέρα 4 Φεβρουαρίου 2013, ο Περιφερειάρχης Δυτικής Μακεδονίας Γιώργος Δακής, παρουσία του Γενικού Διευθυντή του ΚΕΠ – ΑΝΕΜ Σπύρου Σκοτίδα, του Αντιπεριφερειάρχη Επιχειρηματικότητας, Εμπορίου, και Απασχόλησης Γιώργου Σβώλη, του Προέδρου του ΕΒΕ Κοζάνης Κώστα Κυριακίδη, του Προέδρου της Συνεταιριστικής Τράπεζας Δυτικής Μακεδονίας Γιάννη Αποστολίδη και της Υπεύθυνης  του τμήματος Επιχειρηματικότητας της ΑΝΚΟ Λιάνας Παπατέρπου, επανέλαβε τη διάθεση της Περιφέρειας Δυτικής Μακεδονίας να συμβάλει στην αξιοποίηση και στο μέγιστο δυνατό βαθμό των διαθέσιμων κονδυλίων στο πλαίσιο του συγκεκριμένου προγράμματος. 
Ο διαθέσιμος προϋπολογισμός για την Δυτική Μακεδονία ως αναφορά τη δημόσια δαπάνη, ανέρχεται σε 22,5 εκατομμύρια ευρώ και απώτερος σκοπός είναι να απορροφηθούν μέχρι το τελευταίο ευρώ προς όφελος του τοπικού Επιχειρείν.  
ΣΥΝΤΟΜΟ ΠΡΟΦΙΛ ΝΕΟΥ ΠΡΟΓΡΑΜΜΑΤΟΣ
«Ενίσχυση Μ.Μ.Ε. που δραστηριοποιούνται στους τομείς Μεταποίησης - Τουρισμού – Εμπορίου & Υπηρεσιών»
Το πρόγραμμα «Ενίσχυση Μ.Μ.Ε. που δραστηριοποιούνται στους τομείς Μεταποίησης - Τουρισμού – Εμπορίου & Υπηρεσιών» αποτελεί μια επιμέρους πρωτοβουλία του Υπουργείου Ανάπτυξης, Ανταγωνιστικότητας Υποδομών, Μεταφορών και Δικτύων με στόχο την ενίσχυση υφιστάμενων, νέων και υπό σύσταση πολύ μικρών, μικρών και μεσαίων επιχειρήσεων που θα υλοποιήσουν επενδύσεις προσανατολισμένες στην καινοτομία, το περιβάλλον και τις τεχνολογίες πληροφορικής. 
Ο προϋπολογισμός της παρούσας προκήρυξης ανέρχεται σε 456 εκ. ευρώ και αφορά σε επενδυτικά σχέδια που θα υλοποιηθούν στις 13 Περιφέρειες της χώρας, στους σχετικούς Άξονες των πέντε Περιφερειακών Επιχειρησιακών Προγραμμάτων (ΠΕΠ). 
Η Δράση συγχρηματοδοτείται από τα ΠΕΠ: Μακεδονίας – Θράκης, Δυτικής Ελλάδας Πελοποννήσου - Ιονίων Νήσων, Κρήτης και Νήσων Αιγαίου, Θεσσαλίας - Στερεάς Ελλάδας – Ηπείρου, Αττικής και υλοποιείται από την Ειδική Υπηρεσία Διαχείρισης του ΕΠ Ανταγωνιστικότητα και Επιχειρηματικότητα και τον ΕΦΕΠΑΕ.
Η Δημόσια Δαπάνη του προγράμματος συγχρηματοδοτείται από την Ευρωπαϊκή Ένωση και ειδικότερα από το Ευρωπαϊκό Ταμείο Περιφερειακής Ανάπτυξης (ΕΤΠΑ) και το Εθνικό Πρόγραμμα Δημοσίων Επενδύσεων.
Το ποσοστό της Δημόσιας Χρηματοδότησης ποικίλει ανάλογα με το καθεστώς και τον τρόπο υλοποίησης της επένδυσης (Ευρωπαϊκοί Κανονισμοί 1998/2006 και 800/2008).
Ενισχύονται έργα επιλέξιμου προϋπολογισμού:

· Από τριάντα χιλιάδες έως τριακόσιες χιλιάδες ευρώ (30.000,00 έως 300.000,00 €) για τον τομέα «Μεταποίηση»
· Από είκοσι χιλιάδες έως τριακόσιες χιλιάδες ευρώ (20.000,00 έως 300.000,00 €) για τον τομέα «Τουρισμός»

· Από είκοσι χιλιάδες έως εκατό χιλιάδες ευρώ (20.000,00 έως 100.000,00 €) για τον τομέα «Εμπόριο - Υπηρεσίες».

Η επιλογή του τομέα υποβολής της επενδυτικής πρότασης συσχετίζεται με τον δηλούμενο - προτεινόμενο ή τους δηλούμενους - προτεινόμενους προς ενίσχυση ΚΑΔ. Σε περίπτωση πρόθεσης ενίσχυσης δύο ή περισσότερων ΚΑΔ, όλοι οι δηλούμενοι προς ενίσχυση ΚΑΔ πρέπει να ανήκουν στον ίδιο τομέα.

Στο πλαίσιο της παρούσας προκήρυξης μπορούν να υποβάλουν πρόταση:

· υφιστάμενες επιχειρήσεις: οι επιχειρήσεις που, μέχρι τις 31.12.2011, έχουν δύο ή περισσότερες κλεισμένες διαχειριστικές χρήσεις τουλάχιστον δωδεκάμηνης διάρκειας και που θα πρέπει, μεταξύ άλλων προϋποθέσεων, να διαθέτουν τον/τους δηλούμενο/νους ΚΑΔ πριν την υποβολή της πρότασης

· νέες & υπό σύσταση επιχειρήσεις: οι επιχειρήσεις που δεν εμπίπτουν στην ως άνω κατηγορία των υφιστάμενων. Οι νέες επιχειρήσεις θα πρέπει, μεταξύ άλλων προϋποθέσεων, να διαθέτουν τον/τους δηλούμενο/νους ΚΑΔ πριν την υποβολή της πρότασης, ενώ οι υπό σύσταση πριν την πρώτη εκταμίευση της επιχορήγησης

Δεν έχουν δικαίωμα υποβολής πρότασης οι δημόσιες επιχειρήσεις ή οργανισμοί ή/και οι θυγατρικές τους, καθώς και οι εταιρείες στο κεφάλαιο ή τα δικαιώματα ψήφου των οποίων συμμετέχουν, άμεσα ή έμμεσα, με ποσοστό μεγαλύτερο του 25% οι Ο.Τ.Α. και όλοι οι παραπάνω δημόσιοι φορείς μεμονωμένα ή από κοινού.
Δεν έχουν επίσης δικαίωμα υποβολής οι επιχειρήσεις που λειτουργούν με το σύστημα της δικαιόχρησης (franchising).

Ιδιωτική συμμετοχή
Για την κάλυψη της ιδιωτικής συμμετοχής, ο δυνητικός δικαιούχος της ενίσχυσης μπορεί να χρησιμοποιήσει ιδίους πόρους (ίδια συμμετοχή) ή/και δάνειο. Το δάνειο που θα χρησιμοποιηθεί είναι δυνατόν να υποστηρίζεται από τα χρηματοδοτικά εργαλεία του ΕΣΠΑ, όπως π.χ. παροχή εγγύησης της ΕΤΕΑΝ ΑΕ για λήψη επενδυτικού δανείου ή λήψη εγγυητικής επιστολής, την παροχή επιχειρηματικών δανείων με χαμηλό επιτόκιο και ευνοϊκούς όρους. 

Οι επιχειρήσεις που θα συμμετέχουν στο Πρόγραμμα μπορούν να κάνουν χρήση των χρηματοοικονομικών εργαλείων του ΕΣΠΑ όπως αυτών της ΕΤΕΑΝ, του Ταμείου Επιχειρηματικότητας και του προγράμματος JEREMIE, τα οποία διατίθενται μέσω των Τραπεζών. Αναλυτικός Πίνακας με τα ενδεικτικά προγράμματα χρηματοοικονομικών εργαλείων του ΕΣΠΑ που έχουν σχεδιαστεί με σκοπό την υποστήριξη της ανάπτυξης των μικρομεσαίων επιχειρήσεων, καθώς και των εργαλείων που χρηματοδοτούνται από αμιγώς εθνικούς πόρους παρουσιάζεται αναλυτικά στο ΠΑΡΑΡΤΗΜΑ XVII.

Το πρόγραμμα καλύπτει ένα ευρύτατο φάσμα επιλέξιμων δαπανών και πιο συγκεκριμένα τις παρακάτω κατηγορίες: 

Α/Α ΚΑΤΗΓΟΡΙΑ ΔΑΠΑΝΗΣ

· Κτίρια, εγκαταστάσεις και περιβάλλων χώρος

· Μηχανήματα – Εξοπλισμός 

· Μεταφορικά Μέσα (επαγγελματικής χρήσης)

· Εξοπλισμός και εγκαταστάσεις Προστασίας Περιβάλλοντος και Εξοικονόμησης Ενέργειας

· Δικαιώματα τεχνογνωσίας

· Πιστοποίηση συστημάτων διασφάλισης ποιότητας

· Λογισμικό

· Προβολή - Προώθηση

· Συμβουλευτικές υπηρεσίες

· Λειτουργικές δαπάνες μόνο για τις νέες - υπό σύσταση μικρές επιχειρήσεις 

Ως ημερομηνία έναρξης επιλεξιμότητας δαπανών ορίζεται:

για τις δαπάνες οι οποίες υπάγονται στον Κανονισμό De minimis (1998/2006), η ημερομηνία προκήρυξης του προγράμματος για τις δαπάνες οι οποίες υπάγονται στο Γενικό Απαλλακτικό Κανονισμό (800/2008), η ημερομηνία ηλεκτρονικής υποβολής της πρότασης στο πρόγραμμα. 
Η προθεσμία ολοκλήρωσης των χρηματοδοτούμενων επενδύσεων δεν μπορεί να υπερβαίνει τους δεκαπέντε (15) μήνες από την ημερομηνία έκδοσης της απόφασης ένταξης για τις Θεματικές Ενότητες «Μεταποίηση» και «Τουρισμός» και τους δώδεκα (12) μήνες από την ημερομηνία έκδοσης της απόφασης ένταξης για τη Θεματική Ενότητα «Εμπόριο -Υπηρεσίες». Υπάρχει η δυνατότητα τρίμηνης παράτασης η οποία θα δίνεται ύστερα από αίτημα του δικαιούχου της ενίσχυσης. 

Η διαδικασία ηλεκτρονικής υποβολής της πρότασης είναι υποχρεωτική μέσω της ιστοσελίδας: www.ependyseis.gr/mis  από τις 25/2/2013 μέχρι και τις 25/4/2013. 

Μετά τη λήξη της ημερομηνίας της ηλεκτρονικής υποβολής των προτάσεων δεν γίνεται αποδεκτή καμία υποβολή προτάσεων. Τα επενδυτικά σχέδια (φάκελοι υποψηφιότητας) πρέπει υποχρεωτικά να υποβληθούν και σε έντυπη μορφή (ένα αντίγραφο), το αργότερο σε 10 ημέρες (ημερολογιακές) μετά την καταληκτική ημερομηνία ηλεκτρονικής υποβολής των προτάσεων, σε έναν από τους εταίρους του ΕΦΕΠΑΕ ανάλογα με τον τόπο υλοποίησης της επένδυσης, καθώς και στα συνεργαζόμενα με τον ΕΦΕΠΑΕ Τραπεζικά Ιδρύματα και Αναπτυξιακούς Φορείς.

Οι λεπτομέρειες για την υλοποίηση της δράσης αναφέρονται αναλυτικά στον Οδηγό της δράσης και τα Παραρτήματα αυτού τα οποία, περιέχουν όλες τις λεπτομέρειες υποβολής και υλοποίησης του προγράμματος. Στον Οδηγό περιλαμβάνεται επίσης, κατάλογος με όλα τα χρηματοοικονομικά εργαλεία τα οποία, μέσω συγκεκριμένων κεφαλαίων δεσμευμένων για αναπτυξιακούς σκοπούς, μπορούν να διευκολύνουν τη χρηματοδότηση της επένδυσης.

Η προκήρυξη της Δράσης, ο Οδηγός εφαρμογής και τα Παραρτήματα αυτού, έχει αναρτηθεί στις ιστοσελίδες της ΕΥΔ ΕΠΑΕ, του ΕΣΠΑ, του ΕΦΕΠΑΕ (www.efepae.gr , www.e-kepa.gr, www.anko.gr 

